Գեներալ-Բաս

Գեներալ-բաս (, ` գլխավոր), հոմոֆոն-ակորդային կերտվածք ունեցող ստեղծագործության նոտագրված ստորին ձայնը, որին կցված են նվագակցության ակորդները նշող թվանշաններ, այստեղից էլ երկրորդ' թվագրված բաս (իտալերեն basso continuo) անվանումը։ Գործածվել է 16-րդ դարի վերջից, Իտալիայում, կլավեսինի, երգեհոնի, վինի, կիթառի և այլ նվագարանների համար։ 18-րդ դարի կեսերից, նվագարանային երաժշտության զարգացման, մասնավորապես նվագակցության գեղարվեստական ինքնուրույնացման հետ իր նշանակությունը կորցրել է, բայց մինչև այժմ էլ օգտագործվում է բայանի, ակորդեոնի և կիթառի կամ դրանց նվագակցության համար գրված պարզ, մասսայական տիպի ստեղծագործություններում, ինչպես նաև հարմոնիայի ուսուցման բնագավառում (Գեներալ-բասի սկզբունքով է կազմված Ա. Արենսկու հարմոնիայի խնդրագիրքը)։ Հնում Գեներալ-բաս կոչվել է նաև հարմոնիայի ուսմունքն ընդհանրապես։

Երաժշտության տեսություն
Երաժշտական եզրույթներ